CELEX: C2005/155/17
Language: sl
Date: 2005-06-25 00:00:00
Title: Zadeva C-182/05: Tožba Komisije Evropskih skupnosti proti Helenski republiki, vložena dne 22. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/9
            
         Tožba Komisije Evropskih skupnosti proti Helenski republiki, vložena dne 22. aprila 2005
   (Zadeva C-182/05)
   (2005/C 155/17)
   Jezik postopka: grščina
   Komisija Evropskih skupnosti, ki jo zastopata Maria Patakia, svetovalka v pravni službi Komisije in Bernhard Schima, član pravne službe Komisije, z naslovom za vročanje v Luxembourgu, je dne 22. aprila 2005 na Sodišče Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika s tem, da ni zagotovila, da Dimosia Epicheirisi Ilektrismou objavi ločene letne računovodske izkaze za svoji dejavnosti pridobivanja lignita in proizvodnjo električne energije, ni izpolnila obveznosti iz člena 14 Direktive Evropskega parlamenta in Sveta 96/92/ES z dne 19. decembra 1996 o skupnih pravilih notranjega trga z električno energijo (UL 1997, L 27, str. 20) (1),
            
         
               —
            
            
               Helenski republiki naloži plačilo stroškov.
            
         Tožbeni razlogi in bistvene trditve
   
               1.
            
            
               Po prejemu pritožbe in na podlagi podatkov, ki jih je Grčija posredovala (različni dopisi Ministrstva za razvoj in regulativnega organa za energetiko) glede zahteve po objavi ločenih računovodskih izkazov za vertikalno integrirano družbo „Dimosia Epicheirisi Ilektrismou“ (DEI), v skladu s členom 14 Direktive Evropskega parlamenta in Sveta 96/92/ES z dne 19. decembra 1996 o skupnih pravilih notranjega trga z električno energijo, je Komisija ocenila, da Helenska republika ni izpolnila obveznosti iz tega člena.
            
         
               2.
            
            
               Komisija ocenjuje, da objava skupnih računovodskih izkazov za dejavnosti proizvodnje električne energije in pridobivanje lignita s strani DEI in dejstvo, da ti dejavnosti nista ločeni, pomeni kršitev obveznosti iz člena 14(3) direktive 96/92/ES.
            
         
               3.
            
            
               Po mnenju Komisije se mora, kljub notranjem sistemu računovodstva DEI v katerem je, kot je to zahtevano, dejavnost pridobivanja lignita ločena od dejavnosti proizvodnje električne energije, zadevna ločitev ravno tako odražati v objavljenih računovodskih izkazih DEI. Komisija poudarja, da ukrepi helenskih organov do danes niso omogočili, da bi se dosegel zahtevani cilj. Predložitev podatkov glede ločenih računovodskih izkazov regulativnemu organu pa ne zadošča za izpolnitev obveznosti objave.
            
         
      (1)  UL L 27, 30.1.1997, str. 20.